ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ

О НАЦРТУ ЗАКОНА О ИЗМЕНАМА И ДОПУНАМА ЗАКОНА О ЗАПОШЉАВАЊУ СТРАНАЦА

Министарство за рад, запошљавање, борачка и социјална питања позива представнике државних органа, организација, привредног сектора, стручњака у овој области и друге заинтересоване стране да се упознају са текстом Нацрта закона о изменама и допунама Закона о запошљавању странаца и да дају своје коментаре, сугестије и предлоге.

Јавна расправа о Нацрту закона одржаће се у периоду од 9. фебруара до 1. марта 2023. године.

Програм јавне расправе о Нацрту закона, са Нацртом закона и прилозима утврђеним Пословником Владе објављује се на интернет страници Министарства за рад, запошљавање, борачка и социјална питања и порталу е-Консултације.

Текст Нацрта закона биће представљен на округлим столовима у следећим градовима:

- Новом Саду, 10. фебруара 2023. године, у периоду од 10,00 до 13,00 часова, ул. Народног фронта 10;

- Нишу, 20. фебруара 2023. године, у периоду од 11,00 до 14,00 часова, ул. Добричка 2;

- Београду, 21. фебруара 2023. године у периоду од 10,00 до 13,00 часова, ул. Ресавска 15.

Предлози, сугестије, иницијативе и коментари, достављају се Министарству за рад, запошљавање, борачка и социјална питања путем електронске поште на e-mail адресу: rad.zaposljavanje@minrzs.gov.rs или поштом на адресу: Министарство за рад, запошљавање, борачка и социјална питања, Београд, Немањина 22-24, са назнаком: „За јавну расправу о Нацрту закона о изменама и допунама Закона о запошљавању странаца”.